Оя әҙер булыу менән ата балыҡ вертикаль йүнәлештә тулғын кеүек төрлө хәрәкәттәр яһап йөрөй башлай. Берәй энәле инә балыҡ уға эйәрһә, ояһына алып ҡайта. Үҙе аша үтеп китә. Артынан килгән инә балыҡ ояға ыуылдырығын һалып сыға. Ни бары иллеләп ыуылдырыҡ һала. Ошолай ҡылыҡтары менән ата балыҡ бер нисә инә балыҡты алып ҡайтырға мөмкин. Етерлек ыуылдырыҡ йыйып алғас, ата балыҡ ояла бер генә ыуылдырыҡ бөртөгө, бер селбәрә лә һәләк булмаһын тип, уны ҡарауыллай.